tomron87/hebrew-wikipedia-sentences-corpus huggingface dataset:
פמקה ג'נסן – בתפקיד מיוריאל
פיטר סטורמר – בתפקיד השריף בארינגר
דרק מירס – בתפקיד אדוארד
רובין אטקין דאונס - אדוארד (דיבוב)
מוניק גנדרטון – בתפקיד מכשפת בית הממתקים
אינגריד בולסו ברדל - בתפקיד מכשפה
זואי בל – בתפקיד מכשפה
פילה ויטלה – בתפקיד מינה
תומאס מאן - בתפקיד בן וולסר
קוטלי המכשפות, הוא הסרט הראשון בשפה האנגלי והמצליח ביותר של הבמאי והתסריטאי הנורווגי טומי וירקולה, שעד לסרט זה, היה ידוע בעיקר כבמאי הסרט "שלג מלח" שתוכנו היה בעיקר נאצי-זומבי.
וירקולה אמר שהוא יצר קשר עם המפיק קווין מסיק מ"Gary Sanchez Productions" לאחר ההקרנה של שלג מלח בפסטיבל הסרטים סאנדנס: בשנת 2013, וירקולה הגיב: הפרויקט קיבל תקציב של 50 מיליון דולרים, משיתוף עם "מטרו גולדווין מאייר"
הסרט היה מיועד בתחילה לצאת לאקרנים ב-2 מרץ 2012, אך יציאתו עוכבה על ידי אולפני פראמונט ב-10 חודשים, כך שהוא לבסוף יצא ב-11 בינואר 2013. המפיק, קווין מסיק אמר מאוחר יותר: בישראל, הסרט יצא ב-21 בפברואר 2013.
קוטקה (בפינית: Kotka, מילולית: עיט) היא עיירה ומועצה אזורית בפינלנד.
העיירה נמצאת על חוף מפרץ פינלנד, בשפך הנהר קימי, באי קוטקנסארי.
אוכלוסיית המועצה האזורית היא 51,241 נפשות (נכון לדצמבר 2021).
במועצה קיים נמל חשוב, המשמש לייצוא וייבוא עבור פינלנד ורוסיה.
בעיירה קיימת קבוצת ספורט, הן לכדורגל והן לכדורסל בשם קוֹטְקַן טִייֵווַאֵן פַּלּוֹילִייַט (Kotkan Työväen Palloilijat), או בראשי התיבות קוֹ-טֵה-פֵּה (KTP).
מועדון הספורט קוטקה (בפינית: Kotkan Työväen Palloilijat), היא קבוצת כדורסל פינית מהעיר קוטקה, המתמודדת בליגה הפינית.
הקבוצה הוקמה בשנת 1927 כחלק מ"מועדון הספורט של קוטקה" (Kotkan Työväen Palloilijat).
הקבוצה משתתפת בליגה הבכירה מאז הקמתה, ובמשך השנים שמרה על מקומה בצמרת הליגה וזכתה באליפויות ובגביעים.
בעונת 1991/92 השתתפה הקבוצה בגביע ספורטה, ובהמשך בשלבים המוקדמים של הסופרוליג (1993, 1994, 1995).
בעונת 2013/14 תשתתף בשלב הבתים של היורוצ'לנג'.
הקבוצה מארחת בסטבקו ארנה, המכיל 2,000 מקומות ישיבה.
הקוטר הזוויתי או הגודל הזוויתי של אובייקט, כפי שהוא נראה מנקודת מבט מסוימת, הוא הזווית שקוטר של אובייקט יוצר עם נקודת התצפית.
ככל שאובייקט רחוק יותר, הוא נראה קטן יותר ולכן הקוטר הזוויתי לא משקף את הקוטר האמיתי של האובייקט.
הסתרה של אובייקט על ידי אובייקט אחר, תלויה בגדלים הזוויתיים שלהם, ולא בגודלם הממשי.
כך, בליקוי חמה מלא, מסתיר הירח את השמש בצורה מלאה, על אף שקוטרה של השמש גדול פי כארבע מאות מקוטר הירח, וזאת כיוון שקוטרם הזוויתי דומה.
הקוטר הזוויתי של אובייקט מעגלי שטוח (דיסק) ניתן לחישוב באמצעות הנוסחה הבאה:
כאשר מייצגת את הקוטר הזוויתי, ו- ו- הם הקוטר האמיתי והמרחק מהאובייקט, בהתאמה, המבוטאים על ידי אותה יחידת אורך.
כאשר גדול בהרבה מ-, יכולה להיות מוערכת בקירוב על ידי הנוסחה , כאשר התוצאה היא הזווית ברדיאנים.
עבור אובייקט ספרי עגול, שקוטרו הממשי שווה , הקוטר הזוויתי ניתן על ידי הנוסחה:
ההבדל נובע מכך שבצפייה בספירה קצוות האובייקט הנראה נמצאות בנקודות ההשקה, של המשיקים היוצאים מנקודת התצפית.
נקודות ההשקה נמצאות בחלק הפנימי של מחצית הכדור הפונה לצופה.
לצרכים מעשיים, כאשר האובייקט רחוק מספיק, ניתן להתייחס אליו כאל דיסק במקום ספירה, שכן המרחק בין נקודות ההשקה מתקרב לקוטר הממשי.
כאשר המרחק גדול מאוד, ובפרט כשעוסקים בכוכבים, ניתן להשתמש בקירוב זווית קטנה:
כדי לפשט את הנוסחאות דלעיל לכדי:
באסטרונומיה הגדלים של אובייקטים שמימיים ניתנים לעיתים קרובות על ידי הקוטר הזוויתי שלהם, כפי שהם נצפים מכדור הארץ, במקום לציין את גודלם הממשי.
מאחר שהגדלים הזוויתיים הללו קטנים נהוג לייצגם בשניות קשת.
שניית קשת היא אחד מ-3600 של מעלה או אחד משישים של דקת קשת.
רדיאן הוא מעלות, ולכן רדיאן הוא שניות קשת – בערך 206,265 שניות קשת.
לכן, הקוטר הזוויתי של אובייקט בעל קוטר d במרחק D, הניתן בשניות קשת, מבוטא על ידי:
הטבלה להלן מציגה את הגדלים הזוויתיים של לקט גרמי שמיים כפי שהם נצפים מכדור הארץ:
הטבלה מראה כי הקוטר הזוויתי של השמש, כאשר צופים מפני כדור הארץ, הוא בערך 32 דקות קשת (1920 שניות שמש או 0.53 מעלות) כפי שהוסבר לעיל.
משמעות הדבר שהקוטר הזוויתי של השמש הוא כ-250,000 פעם קוטרו של סיריוס על אף שלסיריוס קוטר באורך 1.7 קוטרי שמש.
זאת כיוון שהמרחק מסיריוס גדול פי כחצי מיליון מהמרחק של כדור הארץ והשמש.
הקוטר הזוויתי של השמש הוא בערך כמו הקוטר הזוויתי של הירח כיוון שהיחס בין המרחקים, כמו גם היחס בין הקטרים הוא כ-400.
הקוטסוולדס הוא אזור בחלקו הצפוני של דרום-מערב אנגליה בעל נוף ייחודי, אשר מוגדר כאזור יופי טבעי יוצא דופן.
הקוסוולדס הוא אזור כפרי והררי ברובו השוכן על רמה ממזרח לעמק הסוורן והאייוון.
הקצה הדרומי של האזור נמצא סביב העיר באת' והקצה הצפוני מגיע עד לכביש המהיר M40 סמוך לעיירה סטרטפורד אפון אייבון.
הקוטסוולדס, ששטחו 2,038 קמ"ר, נחשב לאזור היופי הטבעי יוצא הדופן הגדול באנגליה, מיקום הקוטסוולס בקרבת המרכזים העירוניים הגדולים באנגליה והנגישות בכבישים מהירים וקווי רכבת, הפכו את הקוטסוולדס לאחד האזורים המתוירים ביותר באנגליה.
אזור הקוטסוולדס מזוהה לאורך ההיסטוריה עם תעשיית הצמר וגידול כבשים ומאופיין בעיירות קטנות עם בתי אבן, עם שימוש נרחב באבן גיר בעלת גוון זהוב הייחודית לאזור הקוטסוולדס ומעניקה למבנים באזור מראה ייחודי.
הקוסטוולדס מתחלק בין מספר מחוזות; רובו מהווה את הצד המזרחי של מחוז גלוסטרשייר, בנוסף לחלקים קטנים במחוז אוקספורדשייר ממזרח, ווריקשייר וווסטרשייר מצפון ומדרום סאמרסט ווילטשייר.
כאמור אזור הקוטסוולדס מאופיין באוכלוסייה כפרית, גבעות ועמקים ועוברים בו מספר נהרות ונחלים.
סביב לקוטסוולדס ישנם מספר מרכזים עירוניים שאינם נכללים בשטחי אזור היופי הטבעי המוגדר, בהם העיר באת' מדרום, גלוסטר וצ'לטנהאם ממערב, סווינדון ואוקספורד ממזרח והעיר ברמינגהאם, כ-20 קילומטרים מצפון.
קוטנו (פולנית: Kutno, בכתיב ארכאי: קוטנא) היא עיר במרכז פולין, בפרובינציית לודז'.
העיר מוזכרת עוד במאות ה-11 וה-12. ב-1753 נשרפה העיר כמעט עד היסוד.
ב-4 בינואר 1807 בעיר עבר נפוליאון.
כנראה היהודים הראשונים הגיעו לקוטנו במחצית השנייה של המאה ה-15. לפי הסטטיסטיקה הרשמית היו בקוטנו ב-1796 1037 יהודים.
בימי נסיכות ורשה הייתה הקהילה לאחת הקהילות החשובות בתוכה, בעקבות מלחמות נפוליאון הצטמצמה אוכלוסייתה היהודית של קוטנה ונמנו בה רשמית רק כ-1350 יהודים, ואולם הפיחות היחסי בקרב האוכלוסייה הכללית היה גדול יותר ויהודי קוטנה היוו באותה תקופה 64.5% מכלל האוכלוסייה.
קהילת קוטנה הייתה קהילה חשובה ורבניה התפרסמו, בין רבני העיר:
רבי אליעזר בריש (עד 1830)
רבי משה יהודה לייב זילברברג
רבי ישראל יהושע טרונק הגיע לעיר מפולטוסק, במשך השנים זוהה עם העיר וכונה "הגאון מקוטנא" או ר' יהושע'לה מקוטנה
רבי משה יקותיאל קויפמן, חתנו של המגן אברהם ומחבר הספר לחם הפנים.
בשנות השלושים של המאה ה-20 חיו בקוטנו יותר מששת אלפים יהודים, רובם עסקו במלאכה בענפי ההלבשה והמזון ובחנוונות זעירה.
בעיר הוקמו על ידי הקהילה ארגוני עזרה.
הגרמנים נכנסו לעיר ב-15 בספטמבר 1939, מצבם של היהודים הורע מיד.
בעיר הוקם יודנרט בראשות אלכסנדר פלץ.
ב-6 ביוני 1940 בעיר הוקם גטו, היהודים אולצו לעבור לגטו תוך 24 שעות.
הגטו הוקם על שטח מפעל לסוכר שנסגר, בגטו היו חמישה בניינים בני קומה אחת.
בגטו חיו 7,000 יהודים, אלפיים מתוכם היו מחוץ לקוטנו.
שיעור התמותה בגטו היה גבוה במיוחד, לכך תרמו רבות הרעב והמגפות.
הגטו חוסל בסוף מרץ או תחילת אפריל 1942, רוב היהודים נשלחו לחלמנו.
חצי האי קוטנטן הוא חצי אי בנורמנדי, צרפת.
הוא גבול בתעלה האנגלית מצפון וממערב, במחוזות קלבדוס ואורן ממזרח, ובברטאן מדרום.
חצי האי חופף למחוז מאנש בנורמנדי תחתית.
במלחמת העולם השנייה התחולל חלק מהמערכה בנורמנדי בחצי האי.
הקורפוס האמריקאי השביעי נחת בחוף יוטה שבחופו המזרחי של חצי האי וחבר לצנחני הדיוויזיה המוטסת ה-82 שצנחו בו שעות מספר קודם לכן.
בהמשך כבשו האמריקאים את חצי האי כולו מידי הגרמנים לרבות העיר שרבור שבצפונו, שנמלה שימש לאחר מכן להובלת אספקה לצבאות בעלות הברית בהמשך המערכה בצרפת.
קוטר בגובה חזה הוא שיטה תקנית לבטא את הקוטר של גזע של עץ ניצב.
שיטה זו היא אחת המדידות הנפוצות ביותר בתחום הדנדומטריה.
קוטר של גזעי עצים נמדד בגובה החזה של אדם מבוגר.
עם זאת, גובה זה מוגדר באופן שונה במדינות שונות ובמצבים שונים.
המוסכמה כיום היא 1.3 מטרים מעל פני הקרקע.
בחלק מהמדינות, דוגמת אוסטרליה, ניו זילנד, בורמה, הודו, מלזיה ודרום אפריקה מודדים את קוטר הגזע בגובה 1.4 מטרים, אבל בשל המחקר הפעיל מאוד בנושאי אלומטריה כפי שיושמו לגבי עצים ויערות, המוסכמה של 1.3 מטרים מתאימה טוב יותר.
בעבר נהגו בארצות הברית להשתמש בגובה של 4.5 רגלים (1.37 מטרים).
הקוטר הנמדד יכול להשתנות באופן משמעותי עם הגובה.
עצי נוי נמדדים בדרך כלל בגובה 1.5 מטרים מפני הקרקע.
עם זאת, כמה חוקרים טוענים שיש לבטל את המונח DBH משום שהגבהים שבהם מודדים את הקוטר כל כך משתנים ומשום שהם יכולים להשפיע מאוד על חישובים בתחום הייעור כדוגמת ביומסה.
במקום זאת הם מציעים מדד חדש Dx שבו ה-x מסמן את הגובה המדויק מהקרקע (ולאורך הגזע) שבו מודדים את הקוטר.
לדוגמה, D130 מציין קוטר שנמדד בגובה 130 סנטימטרים מהקרקע ולאורך הגזע.
על מדרון, נקודת ההתייחסות "מעל הקרקע" נלקחת בדרך כלל כנקודה הגבוהה ביותר על הקרקע הנוגעת בגזע, אך יש המחשבים זאת בממוצע בין הנקודה הגבוהה והנמוכה ביותר.
אם נקודת ה-DBH נופלת על אזור בגזע שהתנפח, נהוג למדוד את ההיקף מתחת לאזור הנפוח בנקודה שבה הקוטר הוא הקטן ביותר.
הגדרות מעורפלות אחרות לקביעת המקום המדויק שבו למדוד את הקוטר מתוארות במאמר של Dahdouh-Guebas & Koedam מ-2006.
טריטק (Treetec), חברה שמקום מושבה במלבורן פיתחה מחשבון מקוון חינמי לקבוע את ה-DBH עבור עצים עם גזע מפוצל בהתייחס לתקן האוסטרלי להגנה על עצים באתרי פיתוח (AS 4970-2009 Protection of Trees on Development Sites).
שני המכשירים הנפוצים ביותר למדידת DBH הם סרט מידה למדידת ההיקף וקליבר:
סרט מדידת היקף (girthing tape) – מודד בפועל את ההיקף של העץ, כשיחידות המידה מכוילות בחלוקות של π סנטימטרים (3.14159 סנטימטרים).
המדידה מניחה שחתך הרוחב של הגזע הוא מעגלי ומציגה ישירות את המדידה המחושבת של הקוטר.
היא מדויקת למרבית עצי המטע.
קליבר (Tree caliper) - בנוי משתי זרועות מקבילות, האחת קבועה והשנייה יכולה להחליק לאורך סרגל.
הקליברים מוחזקים בזווית ישרה לגזע כשהזרועות משני צדי הגזע.
אפשר לשפר את דיוק המדידה של גזעים שאינם עגולים על ידי ממוצע בין שתי מדידות של הקליבר הנלקחות בזווית ישרה האחת מהשנייה.
קיימים גם קליברים אלקטרוניים המאפשרים ביצוע מדידות מדויקות ביותר ושמירת המידע במאגר מידע לניתוח עתידי.
משתמשים ב-DBH על מנת להעריך את כמות העץ בעץ בודד או בחורשת עצים תוך שימוש במתאם האלומטרי שבין קוטר הגזע, גובה העץ והנפח.
אפשר גם להשתמש בו להערכת גילם של עצים עתיקים, בתנאי שהגידול בקוטר הוא "מאפיין קבוע ובלתי הפיך של הגידול של העץ".
קוֹטֵקָה, הוֹרִים (horim) או דלעת פין הוא כיסוי פין מסורתי שלובשים זכרים ילידים בכמה שבטים בגינאה החדשה, במיוחד שבטי הרמה, כדי לכסות את איברי המין שלהם.
כיסויי הקוטקה עשויים בדרך כלל מדלעת מיובשת, ומוחזקים במקומם בעזרת לולאת סיבים קטנה שנמתחת מבסיס הקוטקה ומלופפת סביב שק האשכים.
לולאה משנית סובבת את החזה או הבטן, וקשורה לראש הקוטקה כדי להחזיק אותה מתנשאת במקומה.
גברים בוחרים בקוטקות הדומות לאלה של גברים אחרים בקבוצה התרבותית שלהם.
לדוגמה, אנשי יאלי מעדיפים קוטקה ארוכה ורזה, המסייעת להחזיק את חישוקי הקשת המרובים שסובבים את מותניהם.
גברי שבט טיום לובשים דלעת כפולה, מוחזקת ברצועת בד, ומשתמשים בחלל שבין שתי הדלועים לנשיאת חפצים קטנים, כגון כסף וטבק.
הקוטקה הוא לבוש מסורתי בשבטי הרמה בגינאה החדשה.
שבטים רבים מאופיינים בעזרת האופן שבו הם לובשים את הקוטקה.
יש שעוטים אותה כשהיא מתוחה ישר לפנים, ואחרים עוטים אותה כשהיא מתנשאת בזווית, היישר למעלה או בכיוונים אחרים.
קוטר הקוטקה משתנה גם הוא משבט לשבט.
אין קשר בין אורך הקוטקה או גודלה ובין הסטטוס החברתי של העוטה אותה.
כיסויי קוטקה בגדלים שונים משמשים למטרות שונות: קוטקות קצרות נלבשות בזמן העבודה וארוכות יותר נלבשות באירועים חגיגיים.
הקוטקה עשויה מדלעת מיוחדת המגודלת לצורך זה.
משקולות אבן נקשרות לתחתית הדלעת כדי למתוח אותה כשהיא גדלה.
עיקולים נוצרים באמצעות חוט שמגביל את צמיחתה רק לכיוון שהמגדל רוצה שהיא תגדל אליו.
צורות הקוטקה עשויות להיות מעוצבות כך באופן די מתוחכם.
כשהן נקטפות, הדלועים מרוקנות מתוכנן ומיובשות.
לפעמים הן נמשחות בדונג, נצבעות או מעוטרות בנוצות וקישוטים אחרים.
בשנים 1971 ו-1972, ממשלת אינדונזיה השיקה את "מבצע קוטקה", שנועד לנסות לעודד את הילידים ללבוש מכנסיים וחולצות, שנחשבו למודרניים יותר.
אולם הילידים לא השיגו בגדים להחלפה, לא היה להם סבון, והם לא היו מודעים לאופן שבו יש לטפל בבגדים כאלה.
הבגדים המודרניים לא כובסו, וגרמו להם למחלות עור.
היו גם דיווחים על גברים שחבשו את המכנסיים ככובע, ונשים שהשתמשו בשמלות כשקי נשיאה.
בסופו של דבר הקמפיין נזנח.
ובכל זאת, ביגוד מודרני נדרש כדי להיכנס למשרדי ממשלה באזור, וילדים נדרשים ללבוש ביגוד מערבי בבתי הספר.
קוטלובקה הוא ראיון של המחוז הדרום-מערבי של העיר הפדרלית מוסקבה, שברוסיה.
לתבליט הראיון אופי הררי בולט עם הפרש גובה של עד 25 מטר.
שני הנהרות הזורמים לכאן השפיעו רבות על תבליט הראיון.
הגדול ביותר הוא קוטלובקה, אורכו 7.5 ק"מ.
יובלו השמאלי של נהר קוטלובקה, אורכו 3.5 ק"מ, ששטחי מישור הצפה שלו הם אזורי טבע מוגנים.
אין תחנת מטרו אחת בשטח ראיון קוטלובקה.
התחנות הקרובות ביותר הן התחנות נגורנאיה, נחימובסקי פרוספקט, אקדמיצ'סקאיה ופרופסויוזנאיה הממוקמות בראיונים הסמוכים, כמו גם תחנת קרימסקאיה של הטבעת המרכזית של מוסקבה, הממוקמת על הגבול הצפוני של הראיון.
טייסון קוי סטיוארט הוא שחקן וראפר אמריקאי.
סטיוארט נולד בקולומביה, קרוליינה הדרומית.
התעניינותו במשחק החלה כשהחל לצטט שורות מסדרות טלוויזיה פופולריות.
לאחר מכן הצטרף לסוכנות השחקנים "DeAbreu Modeling and Consulting" שממוקמת בקולומביה, לפני שקיבל תפקיד משחק ראשון בהפקה מקומית של המחזה "צימוק בשמש".
בשנת 2010, סטיוארט החל את הקריירה שלו כשגילם את קווין קינגסטון בסיטקום של רשת TBS, "Are We There Yet?".
שנה לאחר מכן, זכה קוי בפרס האמנים הצעירים לשחקן המשנה הצעיר הטוב ביותר בקומדיה או דרמה על תפקידו כקווין בסדרה.
בשנת 2011, הוא הופיע ב-12 פרקים של סדרת הטלוויזיה "The Electric Company", שם גילם את מרקוס בארנס.
בינואר 2012 פרסם אביו של קוי, דרק סטיוארט, ספר עיון שכותרתו "המסע הבלתי סביר" המתאר את מסעו של קוי בעסקי השעשועים.
בשנת 2015, הוא גילם את התפקיד של טרוי דיקסון בסדרה המקורית של ניקלודיאון "בלה והבולדוגס".
בשנת 2016, הוא גילם את חאווייר בסדרת האינטרנט האימה הקומית "Welcome to Howler".
באוגוסט 2017 מילא קוי סטיוארט את התפקיד הראשי בקליפ ובסרט הקצר של השיר "1-800-273-8255" של הראפר לוג'יק העוסק בסוגיות הומוסקסואליות והתאבדות.
בנובמבר אותה שנה פורסם כי סטיוארט לוהק לתפקיד בסדרת הטלוויזיה "סוכני S.H.I.E.L.D.".
בסוף 2018 לוהק סטיוארט לתפקיד חוזר בסיטקום של נטפליקס "מר איגלסיאס".
בשנת 2022 שיחק לצד מרגרט צ'ו בסרט הקומדיה העצמאי "I, Challenger" שביים וכתב פול בויד.
קווין קינגסטון-פרסונס תפקיד ראשי (3 עונות); 82 פרקים 2010–2011 The Electric Company מרטי בונדס / מרקוס בארנס תפקיד אורח (עונה 2)
בריטאני קולינס , הידועה בשם הבמה קוי לראי (Coi Leray), היא ראפרית, זמרת ופזמונאית אמריקאית.
בריטאני קולינס נולדה ב-11 במאי 1997 בבוסטון.
היא בתו של הראפר ואיש התקשורת האמריקאי בנזינו , ולה חמישה אחים.
הוריה של לראי התגרשו לאחר שאביה עזב את מגזין The Source .
היא החלה לעשות מוזיקה בגיל 14. בגיל 16 לראי נשרה מהתיכון והחלה לעבוד במכירות.
לאחר שפרשה מעבודתה, ב-2017 הוציאה את סינגל הבכורה שלה, "G.A.N." באמצעות SoundCloud.
ב-2018 הוציאה את סינגל הפריצה שלה, "Huddy", ומיקסטייפ הבכורה שלה, Everythingcoz.
בדצמבר 2018 השתתפה בשיר "Save the Day" של הראפר האמריקאי סקי מאסק דה סלאמפ גאד והזמר ג'אקיז מתוך הפסקול של הסרט ספיידרמן: ממד העכביש.
בינואר 2019 יצא המיקסטייפ השני שלה, EC2, על ידי חברת התקליטים ריפבליק רקורדס.
באותה השנה, ליוותה את הראפר טריפי רד בסיבוב ההופעות שלו "Life's a Trip" והשתתפה בשירו, "Everything BoZ" מתוך אלבומו השני, !.
באוגוסט 2020 הוציאה את מיני-אלבום הבכורה שלה, Now or Never.
בינואר 2021 הוציאה את הסינגל "No More Parties", שהפך לשירה הראשון שנכנס למצעד הבילבורד הוט 100, כשהגיע בשיאו למקום ה-26. בפברואר 2021 יצא רמיקס לשיר בהשתתפות הראפר האמריקאי ליל דורק.
לסינגל הוענק תואר הזהב מטעם איגוד תעשיית ההקלטות האמריקאי באפריל 2021. במרץ 2021 הוציאה לראי את הסינגל "Big Purr (Prrdd)", בהשתתפות הראפר האמריקאי פו שייסטי, שהגיע למקום ה-69 במצעד הבילבורד הוט 100.
בשנת 2025 דיבבה בסרט האנימציה הקומי "Sneaks".
שנהפרסקטגוריהעבודה מועמדתתוצאהמקור2024פרס גראמיהקלטת הפופ דאנס הטובה ביותר"Baby Don't Hurt Me" (עם דייוויד גטה ואן-מארי)ביצוע הראפ הטוב ביותר"Players"פרס בחירת הקהלהאמן החדש של השנהקוי לראיפרס המוזיקה של iHeartRadioשיר הדאנס של השנה"Baby Don't Hurt Me" (עם דייוויד גטה ואן-מארי)פרס בחירת הילדים של ניקלודיאוןשיתוף פעולה מוזיקלי אהוב
קוטראל קו (בספרדית: Cutral Có) היא עיר בפרובינציית נאוקן שבארגנטינה.
יישוב האזור החל בשנים 1927–1928, לאחר שרופא שראה את מצבם הגרוע של תושבי האזור החליט למטב את חייהם ולבנות להם יישוב קבע.
בנוסף, במקום התגלה נפט, דבר שמשך אל היישוב פועלים רבים שביקשו להתפרנס לאחר שניזוקו מהמשבר הכלכלי העולמי.
הבחירות הראשונות למועצת העיר התקיימו ב־11 בנובמבר 1951. העיר לא קיבלה תקציבים מהממשלה ולכן נאלצה להסתמך על גביית מיסים מתושבי העיר.
לאחר מכן תוקצבה העיר, כאשר רוב הכספים הולכים למטרת פיתוח העיר (סלילת רחובות ובניית מערכות המים, החשמל והגז).
שמו של היישוב השתנה מספר פעמים עד שב־6 בספטמבר 1955 הוחלט על שמו הקבוע.
בשנים 1996–1997 נערכו באזור הפגנות ועימותים עקב תהליכי הפרטה של מוסדות תעסוקה ומחאה של מורים.
תהליכים אלו גרמו לפיטורים של אלפים מועסקים.
התושבים שהשתתפו בעימותים גרמו לחסימת הכביש הראשי באזור.
כוחות המשטרה שנחלצו לפנות אותם מהכביש הצליחו לעשות זאת רק לאחר שימוש בירי.
הם גרמו להרג אישה בת 24 מנתז קליע ולכ־13 פצועים.
היא נמצאת בפרובינציית נאוקן, במרחק 109 קילומטרים מהעיר נאוקן וכ־145 קילומטרים מהגבול עם צ'ילה.
גובה העיר הוא 541 מטרים מעל פני הים.
האקלים בקוטראל קו הוא אקלים צחיח (BWk לפי שיטת קפן).
במהלך העונה החמה (אוקטובר–אפריל), טמפרטורת המקסימום נעה לרוב בין 20 ל־30 מעלות צלזיוס, בעוד שטמפרטורת המינימום נעה לרוב בין 6 ל־14 מעלות צלזיוס.
במהלך העונה הקרה (מאי–ספטמבר), טמפרטורת המקסימום נעה לרוב בין 12 ל־16 מעלות צלזיוס, בעוד שטמפרטורת המינימום נעה לרוב בין 0 ל־7 מעלות צלזיוס.
הטמפרטורות בעיר עלולות לעלות אל מעל 35 מעלות צלזיוס ולרדת אל 10 מעלות מתחת לאפס.
משקעים עלולים לרדת במהלך כל השנה, אך מכיוון שהעיר נמצאת באזור מדברי, כמות המשקעים השנתית הממוצעת היא פחות מ־180 מילימטרים.
על פי מפקד האוכלוסין שנערך בשנת 2010, אוכלוסיית קוטראל קו מונה 36,162 תושבים, מהם 18,397 נשים ו־17,765 גברים.
בשנות ה־90 נעצר גידול אוכלוסיית העיר עקב הבעיות הכלכליות שצצו בה, אך לאחר מכן שבה האוכלוסייה לגדול.
כלכלת העיר מתבססת על תעשיית הפטרוכימיה והנפט.
במערב העיר נמצא שדה התעופה קוטראל קו .
כביש 22 עובר לרוחב העיר.
כביש זה מחבר את העיר עם בירת הפרובינציה נאוקן ועם העיר באיה בלנקה בפרובינציית בואנוס איירס.
קוטלאס היא עיר במחוז ארכנגלסק שברוסיה.
קוטלאס היא העיר השלישית בגודלה במחוז ארכנגלסק מבחינת האוכלוסייה (לאחר ארכנגלסק וסברודווינסק) ומרכז תחבורה חשוב.
המקום היה מיושב כנראה מימי קדם, אך קיבל מעמד רשמי של עיר רשמי רק על ידי ממשלת המעבר הרוסית ב-1917.
במהלך שנות ה-30 של המאה ה-20 הוקמו באזור גולאגים ולאזור אף גורשה אוכלוסייה פולנית.
מחנות העבודה התקיימו באזור העיר עד 1953. מלבד כריתת עצים ותעשיית הנייר, אסירים עבדו במפעלים, וכן בבניית דיור גשרים ומסילות ברזל.
העיירה אף שימשה נקודת מעבר לאלו שגורשו לאזורים מרוחקים יותר.
העיר חוברה לרכבת בשנת 1899, והתקיימו נסיעות בינה לבין העיר קירוב.
תשתיות הרכבת באזור הפכו את העיר למרכז תחבורתי חשוב במהלך שנת 1942 ומלחמת העולם השנייה.
בשנת 1959 חוברה העיר אל רכבת הצפון.
קוטלובינה (בקרואטית: Kotlovina) היא מאכל בשר קרואטי מטוגן ומבושל מהעיר זאגרב ומסביבת צפון-מערב קרואטיה.
זהו מאכל עונתי פופולרי הנאכל במהלך האביב והקיץ ושייך למנות קרואטיות מסורתיות.
צלעות חזיר ונקניקיות מטוגנות ולאחר מכן מבושלות במיץ של עצמן.
מוסיפים לתבשיל יין ותבלינים שונים.
התוספות האזוריות הנפוצות להכנת המנה הן בצל, תפוחי אדמה, עגבניות, פלפלים ולתיבול פפריקה.
קוטלובינה מכינים ומגישים באופן היסטורי בחוץ, אך כיום היא מנה נפוצה המוגשת גם במסעדות מקומיות המגישות מאכלים של המטבח הקרואטי.
קוטרינה טטרבקובה (בליטאית: Kotryna Teterevkova; נולדה ב-23 בינואר 2002) היא שחיינית ליטאית, זוכת מדליית ארד באליפות אירופה (רומא 2022) במשחה ל-200 מטר חזה.
באליפות אירופה לנוער שנערכה ביולי בהלסינקי שבפינלנד זכתה במדליית זהב במשחה ל-100 מטר חזה בתוצאה של 1:08.03 דקות, ובמדליית ארד במשחה ל-200 מטר חזה בתוצאה של 2:27.09 דקות.
באליפות אירופה שנערכה באוגוסט בגלאזגו שבממלכה המאוחדת סיימה במקום 22 במשחה ל-50 מטר חזה בתוצאה של 32.01 שניות, במקום 22 במשחה ל-200 מטר חזה בתוצאה של 2:31.31 דקות, ובמקום 28 במשחה ל-100 מטר חזה בתוצאה של 1:09.22 דקות.
בנוסף, סיימה במקום 11 במשחה שליחים 4x100 מטר מעורב משולב בתוצאה של 3:51.85 דקות.
באולימפיאדת הנוער בואנוס איירס שנערכה באוקטובר זכתה במדליית כסף במשחה ל-200 מטר חזה בתוצאה של 2:28.18 דקות ובמדליית ארד במשחה ל-100 מטר חזה בתוצאה של 1:08.95 דקות.
באליפות אירופה לנוער שנערכה ביולי בקאזאן שברוסיה זכתה במדליית כסף במשחה ל-50 מטר חזה בתוצאה של 31.20 שניות.
באליפות העולם שנערכה ביולי בקוואנגג'ו שבקוריאה הדרומית סיימה במקום 20 במשחה ל-50 מטר חזה בתוצאה של 31.53 שניות, במקום 22 במשחה ל-100 מטר חזה בתוצאה של 1:08.64 דקות, ובמקום 22 במשחה ל-200 מטר חזה בתוצאה של 2:29.93 דקות.
בנוסף, סיימה במקום 18 במשחה שליחים 4x100 מטר מעורב משולב בתוצאה של 3:53.38 דקות.
באליפות אירופה בבריכת 25 מטר שנערכה בדצמבר בגלאזגו סיימה במקום 19 במשחה ל-200 מטר חזה בתוצאה של 2:24.69 דקות, במקום 23 במשחה ל-100 מטר חזה בתוצאה של 1:06.65 דקות, במקום 27 במשחה ל-50 מטר חזה בתוצאה של 31.09 שניות, ובמקום 35 במשחה ל-100 מטר מעורב אישי בתוצאה של 1:02.88 דקות.
באליפות אירופה שנערכה במאי בבודפשט שבהונגריה סיימה במקום 11 במשחה ל-200 מטר חזה בתוצאה של 2:25.98 דקות, במקום 14 במשחה ל-100 מטר חזה בתוצאה של 1:07.36 דקות, ובמקום 21 במשחה ל-50 מטר חזה בתוצאה של 31.51 שניות.
בנוסף, סיימה במקום 24 במשחה שליחים 4x100 מטר מעורב משולב בתוצאה של 3:54.86 דקות.
באולימפיאדת טוקיו שנערכה ביולי-אוגוסט סיימה במקום 14 במשחה ל-100 מטר חזה בתוצאה של 1:07.39 דקות, ובמקום 23 במשחה ל-200 מטר חזה בתוצאה של 2:26.82 דקות.
באליפות אירופה בבריכת 25 מטר שנערכה בנובמבר בקאזאן סיימה במקום שביעי במשחה ל-200 מטר חזה בשיא ליטא חדש של 2:20.94 דקות, אחרי ששברה את השיא כבר בשלב המוקדמות (2:21.81 דקות) ופעם נוספת בשלב חצי הגמר (2:21.05 דקות).
בנוסף, סיימה במקום חמישי במשחה ל-100 מטר חזה בתוצאה של 1:04.75 דקות, ובמקום 11 במשחה ל-50 מטר חזה בתוצאה של 30.24 שניות.
באליפות העולם בבריכת 25 מטר שנערכה בדצמבר בדובאי שבאיחוד האמירויות הערביות סיימה במקום שביעי ל-100 מטר חזה בתוצאה של 1:04.64 דקות, לאחר שבשלב חצי הגמר קבעה שיא אישי חדש של 1:04.54 דקות.
בנוסף, סיימה במקום 11 במשחה ל-200 מטר חזה בתוצאה של 2:22.11 דקות, ובמקום 12 במשחה ל-50 מטר חזה בשיא אישי חדש של 30.19 שניות.
באליפות העולם שנערכה ביוני בבודפשט סיימה במקום חמישי במשחה ל-200 מטר חזה בתוצאה של 2:23.90 דקות, במקום 12 במשחה ל-100 מטר חזה בתוצאה של 1:06.74 דקות, ובמקום 22 במשחה ל-50 מטר חזה בתוצאה של 31.40 שניות.
בנוסף, נפסלה יחד עם חבריה לנבחרת במשחה שליחים 4x100 מטר מעורב משולב.
באליפות אירופה שנערכה באוגוסט ברומא שבאיטליה זכתה במדליית ארד במשחה ל-200 מטר חזה בתוצאה של 2:24.16 דקות, אחרי ליזה מאמי משווייץ (2:23.27 דקות) ומרטינה קררו מאיטליה (2:23.64 דקות).
בנוסף, סיימה במקום רביעי במשחה ל-100 מטר חזה בתוצאה של 1:06.61 דקות, ובמקום תשיעי במשחה ל-50 מטר חזה בתוצאה של 31.07 דקות.
באליפות העולם שנערכה ביולי בפוקואוקה שביפן סיימה במקום שישי במשחה ל-200 מטר חזה בתוצאה של 2:24.22 דקות, במקום 17 במשחה ל-100 מטר חזה בתוצאה של 1:06.96 דקות, ובמקום 19 במשחה ל-50 מטר חזה בתוצאה של 30.94 שניות.
באוניברסיאדת צ'נגדו שנערכה באוגוסט זכתה בשלוש מדליות זהב: במשחה ל-200 מטר חזה בשיא ליטא חדש של 2:22.86 דקות, במשחה ל-100 מטר חזה בתוצאה של 1:06.74 דקות, ובמשחה ל-50 מטר חזה בשיא אישי חדש של 30.58 שניות.
באליפות העולם שנערכה בפברואר בדוחה שבקטר סיימה במקום רביעי במשחה ל-100 מטר חזה בשיא אישי חדש של 1:06.02 דקות.
במשחה ל-200 מטר חזה פרשה לאחר שלב חצי הגמר למרות העפלתה לגמר, ולא התייצבה למשחה ל-50 מטר חזה.
באולימפיאדת פריז סיימה במקום חמישי במשחה ל-200 מטר חזה בתוצאה של 2:23.75 דקות.
באליפות העולם בבריכת 25 מטר שנערכה בדצמבר בבודפשט שבהונגריה סיימה במקום שמיני במשחה ל-100 מטר חזה בתוצאה של 1:04.65 דקות.
במשחה ל-50 מטר גב סיימה במקום 21 בתוצאה של 30.34 שניות.
באליפות אירופה עד גיל 23 שנערכה בשמורין שבסלובקיה ביוני זכתה במדליית כסף ושתי מדליות ארד, מדליית כסף במשחה ל-100 מטר חזה בתוצאה של 1:07.50 דקות, אחרי אנלי יפימובה מאסטוניה (1:06.30 דקות) ולפני אלי מקארטני מאירלנד (1:07.58 דקות).
מדליית ארד במשחה ל-50 מטר חזה בתוצאה של 30.68 שניות, אחרי אנלי יפימובה (30.03 שניות) וסיליה סלינגסטדלי מנורווגיה (30.55 שניות), ומדליית ארד במשחה ל-200 מטר חזה בתוצאה של 2:24.86 דקות, אחרי קלרה ריבאק אנדרסן (2:23.89 דקות) ואלי מקארטני (2:24.02 שניות).
באליפות העולם שנערכה ביולי-אוגוסט בסינגפור סיימה במקום שישי במשחה ל-200 מטר חזה בתוצאה של 2:24.25 דקות.
במשחה ל-100 מטר חזה סיימה במקום שמיני בתוצאה של 1:06.61 דקות.
במשחה ל-50 מטר חזה סיימה במקום 23 בתוצאה של 31.02 שניות.
באליפות אירופה בבריכת 25 מטר שנערכה בדצמבר בלובלין שבפולין זכתה במדליית ארד במשחה ל-200 מטר חזה בשיא לאומי של 2:19.30 דקות, אחרי אנה אלנדט מגרמניה (2:18.16 דקות) ואנגהרד אוונס מבריטניה (2:18.90 דקות).
במשחה ל-100 מטר חזה סיימה שביעית בתוצאה של 1:04.58 דקות.
"קוטפי הקפה" הוא שיר שהקליט הזמר אריק לביא בסוף שנות ה-60 וזכה לביצוע מחודש יחד עם להקת "היונים" בשנת 2005 באלבום "אז היה אז".
השיר במקור הוא שיר ונצואלי מסוף שנות ה-50 שזכה לפופולריות רבה.
תרגום השיר לעברית נעשה בידי עמוס אטינגר.
"Moliendo Café" ("טוחן הקפה") הוא שיר ונצואלי אשר נכתב בשנת 1958, אך המחבר שנוי במחלוקת בין הוגו בלנקו לבין דודו חוסה מנזו פרוני.
הקלטתו של בלנקו בשנת 1961 הפכה למספר 1 בארגנטינה, ומאז הוקלטה על ידי זמרים רבים.
מילות השיר בספרדית מספרות על אדם שבזמן שהוא טוחן קפה בלילה, מרגיש מתוסכל מכך שהוא צריך לעבוד, במקום לחוות חיי אהבה.
עמוס אטינגר כתב את המילים בעברית לשיר.
הוא מספר על סבלם של אלה העובדים בפרך בקטיף עלי הקפה, ועל חלומם להשתחרר מן העבודה הקשה.
אריק לביא ביצע את השיר באלבום "אריק לביא – מצה"ל באהבה (1967)" בעיבודו של דוד קריבושי.
לביא הקליט בשנית את השיר במסגרת פרויקט "היונים", בהם בוצעו חידושים לקלסיקות של שירים עבריים, שהפיקו אלי אברמוב, גיא אסיף ויואב שדמה.
שלישיית מפלסים אשר שרים שירי פולקלור ארגנטינאים ושירים פופולריים בספרדית משנות ה-50 וה-60, הוציאו גרסת כיסוי משלהם לשיר.
הגרסה הספרדית של הזמרת הקובנית שיומארה אלפארו הגיעה למקום הראשון בפרו.
גרסתו של לוצ'ו גטיקה לשיר הגיעה למקום ה-3 בספרד.
גרסתה של הזמרת האיטלקייה מינה הגיעה לראש מצעד הסינגלים האיטלקי ולמקום ה-12 במצעד סוף השנה בשנת 1962.
חוליו איגלסיאס ביצע גרסת כיסוי לשיר בשנת 1976 עבור אלבומו America, מה שהוביל להתעניינות מחודשת.
השיר מככב כשיר הנושא בסדרת ההנפשה למבוגרים Creature Commandos מבית DC קומיקס, אשר עלתה לשירות הזרמת המדיה "HBO Max" מחודש דצמבר 2024.
קויאבה (פורטוגזית: Cuiabá Esporte Clube) הוא מועדון כדורגל ברזילאי המייצג את העיר קויאבה שבברזיל.
המועדון הוקם בשנת 2001 ושיחק באליפות מאטו גרוסו.
בשנת 2003 הוא זכה בתחרות בפעם הראשונה.
בסך הכול הוא זכה באליפות זו 13 פעמים.
בשנת 2015 המועדון זכה בתחרות של Copa Verde וזכה בזכות להשתתף בגביע סודאמריקנה.
בשנת 2019 המועדון קודם לראשונה לסרייה ב' ובשנת 2021 הוא קודם לליגת העל הברזילאית.
לפני זה מועדון ממאטו גרוסו שיחק בליגת העל הברזילאית רק בשנת 1986.
לאחר התמודדות בליגה עליונה במשך שנתיים הוא ירד לליגת משנה.
אצטידון הבית של המודעון הוא ארנה פנטנל שנבנה לקראת מונדיאל 2014.
קוׂינוׂבּיוׂן , או קֶנוׂבּיוּם (לטינית: cenobium, בלטינית של ימיה"ב סֶנוביום או צֶנוביום), הוא מנזר שיתופי, בו חיים, לומדים, מתפללים, ואוכלים נזירים, תוך חיי שיתוף.
המילה קוינוביון נטבעה במקור כדי לתאר את קהילת תלמידי פיתגורס שחיו חיי שיתוף ולמידה בקרוטונה.
בהודו נזירים בודהיסטים פיתחו צורת חיים דומה לאחר מותו של גאוטמה בודהה, וכיום הרוב המוחלט של הנזירים הבודהיסטים בעולם חיים בצורת קוינוביון.
כמה מאות שנים לאחר מכן גם נזירים נוצרים אימצו צורת חיים זו.
הקוינוביון הנוצרי התפתח מן הלאורה, שבה קבוצת נזירים היו מתבודדים ואף מסתגרים מן העולם, ונפגשים במקום משותף רק בימי התפילה (שבת וראשון).
נזירים מפורסמים כסבאס, תיאודוסיוס, תיאוקטיסטוס ואחרים, חיו בין שתי צורות נזירות אלו.
חלק מחייהם הם בילו בהתבודדות במערה מבודדת כחלק מלאורה, וחלק מחייהם חיו ואף הקימו מנזרי קוינוביון.
בקוינוביון היו מכינים את פרחי הנזירים לחיי התבודדות בלאורה, עד לרגע שבו הנזירים הצעירים הוכיחו כי ביכולתם להתבודד, ואז ניתן להם להצטרף ללאורה.
ברוב הקוינוביות היו נושאי תפקידים שהתמנו בחלקם על ידי אנשי המנזר ובחלקם על ידי המרכז הדתי הקרוב.
מאפיין ייחודי של קוינוביון הוא נושא הצייתנות המוחלטת.
כל עוד היו הנזירים מתבודדים או חיים בהתבודדות חלקית, היה אמנם בעל סמכות רוחנית שאפשר היה להתייעץ איתו.
אבל לא הייתה כפייה ולא הייתה חובת התייעצות או חובת מימוש העצה שקיבלו.
במנזרים הצייתנות הפכה לעיקר, כל נזיר חייב בצייתנות מוחלטת לאב המנזר.
לא לשם הגנה אלא כצורך רעיוני להדגיש את ההסתגרות וההתבודדות.
הפרקטיקה של חיים שיתופיים בקהילה במהלך עונת הגשמים, כפי שהורה הבודהה, הלכה והתרחבה בהדרגה והפכה ממנהג עונתי לצורת חיים מקיפה.
רוב כללי המשמעת המודרניים, לפיהם חיים נזירים ונזירות בודהיסטיים נובעים מצורת חיים זו, ומסדירים לפרטים את צורות השיתוף והשיטות לחיות בחברת נזירים, המכונה גם סַנְגְהַה.
מספר הכללים הנהוגים משתנה לפי מסדר, ולרוב מספר הכללים המחייבים נזירוֹת גבוה מהכללים המחייבים נזירים.
בניגוד למנזרים נוצריים, ברוב האסכולות הבודהיסטיות הנזירים לא נדרשים לציית לסמכות היררכית.
הבודהה לא מינה יורש, וגם לא קבע חוקים המחייבים ציות למוסד מרכזי.
נהוג שנזיר ותיק אך פעיל מתפקד כאב המנזר ומנהל את ענייני היום יום במנזר.
לעיתים, אב המנזר ממונה על ידי הנזירים בהחלטה משותפת ולעיתים על ידי קהילה הבודהיסטית הפשוטה (קהילת "בעלי הבתים") אותה המנזר משרת.
קוֹיוֹס (ביוונית עתיקה: Κοῖος) היה הטיטאן המייצג את האינטליגנציה במיתולוגיה היוונית.
כמו שאר הטיטאנים, הוריו של קויוס היו אורנוס (שמיים) וגאיה (ארץ).
יחד עם אחותו פויבה, הטיטאן של החכמים והירח, קויוס היה אביהם של לטו ושל אסטריה.
בדומה לשאר הטיטאנים, הובס קויוס בידי זאוס ואלי האולימפוס.
קוינזי הוא מבנה בנוי משלג, שנועד לספק הגנה זמנית מפני פגעי מזג האוויר.
להבדיל מהאיגלו הבנוי מלוחות שלג והמיועד למגורים עונתיים, הקוינזי נבנה ביתר קלות, משלג מהודק ביד.
קוֹילה סוריה הוא מונח שמקורו בתקופה ההלניסטית והיו לו משמעויות גאוגרפיות שונות בתקופות שונות.
המונח התייחד לתיאור האזור שמוכר כיום כבקאע בלבנון, אך לעיתים קרובות השתמשו בו לתיאור כל השטח שמדרום לנהר אל-כביר, בגבולה הצפוני של לבנון עם סוריה של ימינו, ובכלל זאת ארץ יהודה, עד גבול מצרים.
האזור עמד במוקד סכסוך בין הממלכה הסלאוקית לבית תלמי מאז קרב איפסוס (301 לפנה"ס).
נראה שמקור המונח הוא "חילת סוריה".
"חילא" בארמית סורית פירושו עמק או בקעה.
במובן המצומצם של המונח, הוא התייחס לאזור שבין הר הלבנון ומול הלבנון.
עם זאת, ייתכן שהמונח "קוילה" מקורו במונח "כל" בשפות שמיות במובן של סוריה כולה.
בשנת 318 לפנה"ס כבש את קוילה סוריה תלמי בן לאגוס, גנרל בכיר בצבאו של אלכסנדר הגדול שנעשה שליט מצרים.
הוא נסוג מן האזור ב-313 לפנה"ס, בזמן שהצטרף לקואליציה נגד אנטיגונוס מונופתלמוס.
ב-312 לפנה"ס הביס סלאוקוס הראשון את דמטריוס הראשון ממקדון (בנו של אנטיגונוס) בקרב עזה, והדבר אפשר לתלמי לכבוש מחדש את קוילה סוריה.
הוא החזיק בשטח מספר חודשים עד שחזר לידי אנטיגונוס.
תלמי כבש את האזור בשלישית ב-302 לפנה"ס אך נסוג במהירות לאחר ששמע דיווח כוזב כי אנטיגונוס ניצח.
הוא חזר רק לאחר שאנטיגונוס נוצח בקרב איפסוס ב-301 לפנה"ס.
קוילה סוריה ניתנה לסלאוקוס, בשל ניצחונו בקרב איפסוס ותרומתו האפסית של תלמי לניצחון.
למרות זאת, סלאוקוס לא כבש בכוח את קוילה סוריה מתלמי – ייתכן בשל עזרתו של הלה לביסוס בית סלאוקוס בבבל.
המלכים הבאים בשושלת הסלאוקית לא ויתרו על השטח, דבר שהוביל לסדרת מלחמות בין בית תלמי לסלאוקים, הקרויות "המלחמות הסוריות".
בשנת 194 הקים ספטימיוס סוורוס פרובינקיה רומית בשם "קוילה סוריה" , שאליה ואל הפרובינקיה פיניקיה סופחו החבלים הצפונים של הפרובינקיה סוריה פלשתינה.
קויאנג (בהנגול: 고양시, בהנג'ה: 高陽市) היא עיר במחוז קיונגי שבצפון-מערב קוריאה הדרומית.
על פי מפקד האוכלוסין האחרון משנת 2020 אוכלוסיית העיר מנתה כ-1.045 מיליון תושבים.
קויאנג כוללת את העיר החדשה של אילסן, המחוברת דרך סיאול מקו 3 של הרכבת התחתית.
העיר גובלת בבירה סיאול בדרום.
לאורך חלק קטן של הגבול, על הר פוקהאן, שוכנת מצודה.
בעיר מוסדות לימוד רבים, בהם קולג' שיתופי ללימודי חקלאות, אוניברסיטת החלל והאוויר של קוריאה, וכן אוניברסיטה למשפטים ועסקים.
קויאנג היא עיר הבית של קבוצת הכדורגל קויאנג קוגמין בנק, שמשחקת בליגה הלאומית של קוריאה הדרומית.
קוֹיבָּה (ספרדית: Coiba) הוא פארק לאומי המשתרע על פני שטח של 2,700 קילומטרים רבועים, הנמצא במחוזות ורגואס וצ'יריקי שבפנמה.
בגבולות הפארק נכללים 38 איים, הנמצאים בדרום מפרץ צ'יריקי.
עד לשנת 2004 פעל על האי קויבה בית כלא שנבנה בתקופת הדיקטטורה שהונהגה בפנמה.
בשנת 2005 הוכרז הפארק כאתר מורשת עולמית מטעם אונסק"ו, ובמסגרת ההכרזה נכלל גם אזור ימי סמוך לפארק, המשתרע על פני שטח נוסף של 1,600 קילומטרים רבועים.
האי הגדול ביותר בפארק הוא קויבה, אורך החופים שלו הוא 240 קילומטרים, והוא שוכן במרחק של 22.5 קילומטרים דרומית-מערבית ליבשת.
האי הוא גם הגדול ביותר בארכיפלג הכולל תשעה איים קטנים ו-28 איונים.
בהכרזה של אונסק"ו נכללו גם האי מונטוסה (Montuosa), השוכן במרחק 40 קילומטרים בכיוון מערב מקויבה, ושונית חניבעל, השוכנת במרחק 23 קילומטרים בכיוון מערב.
בגבולות ההכרזה של אונסק"ו נכללים גם 60% מאדן היבשה הנמצא בשטחו של מפרץ צ'יריקי.
קויבה הוא חלק מארכיפלג געשי שנוצר באזור ההפחתה שבין הלוח הפאסיפי ללוח הקאריבי.
הארכיפלג החל להתרומם בשלהי תור השלישון, וכתוצאה מכך הסלעים בקויבה הם סלעים געשיים או סלעי אבן גיר.
מעל סלעים אלה שקעה שכבת קרקע נוספת, שנוצרה בתקופה מאוחרת יותר.
מאפיינים אלה של קויבה מצויים כמעט בכל האיים שבפארק, הנהנים מהתאמה גבוהה לקיום סביבה טבעית עשירה, בעיקר בחלק הימי.
האיים הנכללים בשטח הפארק נמצאים באזור המכונה "המסדרון הביולוגי הימי הפאסיפי", המשתרע מפאיטה שבפרו ועד פונטו סאן לאסארו שבבאחה קליפורניה.
מסדרון זה מאופיין בשינויים אקלימיים משמעותיים, הנגרמים מערבוב של זרמי המים באוקיינוסים.
מונטוסה ושונית חניבעל נמצאים באזור האוקיינוס, אך למרות זאת הם עשירים מאוד בחומרי הזנה ומאופיינים ברמת יצרנות גבוהה.
קויבה שוכן בסביבה שאינה חשופה להשפעות זרמי האוקיינוס במידה רבה, אך גם רמת השפעה נמוכה זו מסייעת להגדלת המגוון של בתי הגידול הנמצאים בו.
האיים מאופיינים באקלים טרופי הנובע מקרבתם לקו המשווה.
הרוחות הנושבות מכיוון צפון-מזרח גורמות להיווצרות אוויר חם העולה כלפי מעלה, ובשל כך יורדים ברחבי הפארק גשמים המסתכמים בכ-3,500 מילימטרים בשנה בממוצע.
רוב הגשמים יורדים בין מאי לדצמבר, כאשר הרוחות הצפון-מזרחיות נתקלות באזור ההתכנסות הבין-טרופי בגושי אוויר בלחץ נמוך.
עונת הקיץ נמשכת מינואר עד אפריל, ובמהלכה מתרוממים גושי האוויר כך שהרוחות גורמות לירידת טמפרטורת המים.
כמות המשקעים הגבוהה מפחיתה את מליחות מי הים באזור, ובנוסף לכך מסייעת להעברת המשקעים מהאזורים הקרקעיים אל האזורים הימיים של הפארק.
אחת לשלוש עד שבע שנים מתרחשת תופעת אל ניניו, כאשר טמפרטורת המים עולה לפרק זמן ארוך ממושך.
עם זאת, המפרץ כולו הוא אזור חמים ויציב לאורך כל השנה, כיוון שגם בחורף הוא מוגן על ידי רכס האנדים, המונע את הגעתן של רוחות קרות מכיוון צפון-מזרח.
כתוצאה מכך הוא מושפע במידה פחותה מתופעת אל ניניו.
אזור הפארק בפרט, ומפרץ פנמה בכלל, מאופיין במגוון ביולוגי עשיר בגלל ההשפעה הצולבת של זרמי האוקיינוס השונים, תנודות הטמפרטורה ואופי בתי הגידול הנמצאים בו.
בשטחי הפארק תועדו למעלה מ-1,700 מינים של שוניות אלמוגים ואלמוגים.
קהילות האלמוגים מגוונות בהשוואה לשוניות, ואלה שהתפתחו בסמוך למפרץ צ'יריקי ולאי קויבה הן היציבות והבריאות ביותר.
מלבד האלמוגים והשוניות יש בשטחי הפארק קהילות של ספוגיים, קווצי עור, ולמעלה מ-450 מינים של רכיכות.
בשטחי המפרץ תועדו 760 מינים מ-375 סוגים של דגים.
בין קבוצות המינים העיקריות ניתן למנות את 33 המינים של כרישים, בהם כריש לווייתני ופטישן כד-חרטום.
אוכלוסיית הלווייתנאים מונה 20 מינים, בהם קטלן ועבשן קטלני.
כמו כן, בשטחי הפארק יש ארבעה מינים של צבים.
בקויבה התרחש תהליך ספציאציה במשך השנים, וזאת למרות קרבתו הרבה לחוף.
במחקרים שנערכו במקום התברר כי יש בו מין אנדמי אחד של נחש, שני מינים אנדמיים של יונקים ו-20 מינים אנדמיים של עופות.
אוכלוסיית העטלפים היא המגוונת ביותר, ומונה למעלה מ-30 מינים אנדמיים.
מלבד בעלי החיים הללו יש באזור קויבה אוכלוסייה גדולה של חסרי חוליות הגדלים במים מתוקים, 53 מינים של חרקים, ו-147 מינים של עופות שמרביתם מקננים רק באי קויבה.
כ-80% משטחי יער הגשם הטרופי שבאי קויבה השתמרו בזכות בידודו היחסי.
באי יש שני אזורי צמחייה: יער טרופי עם רמת לחות גבוהה, ואזור דומה ההופך בהדרגה ליער גשם.
בשטחי הפארק זוהו למעלה מ-850 מינים של צמחים וסקולריים, וההערכה היא כי בסך הכל גדלים במקום 2,000 מינים כאלה.
צמחיית החוף בקויבה מחולקת לארבעה סוגים: צמחיית קו החוף, מנגרובה, ביצת מנגרובה, ויער הגדל על קרקע מלוחה.
בשטחי הפארק תועדו בסך הכל 130 מינים של חזזיות וכ-150 מינים של פטריות.
קוימברה (בפורטוגלית: Coimbra, הגייה – [kuˈĩbɾɐ]) היא עיר שוק והגדולה שבערי מחוז קוימברה בפורטוגל.
למרות שקוימברה שימשה כעיר הבירה של פורטוגל לזמן-מה, היא ידועה בזכות האוניברסיטה שלה שנוסדה ב-1290 ונחשבת לאחת האוניברסיטאות הראשונות באירופה, האוניברסיטה שוכנת על פסגת גבעה נישאה, והיא מהאוניברסיטאות המובילות בעולם הדובר פורטוגזית.
העיר ממוקמת לגדת נהר מונדגו ונמלה פיגיירה דה פוש.
בעיר גם פועל מכון מחקר והעברת ידע טכנולוגי הגדול בפורטוגל ומהחשובים באירופה - IPN (Institute Pedro Nunez).
בקרבת העיר נמצא אתר תיירותי יער בוסאקו.
העיר מחולקת ל-18 שכונות, בעלות סמכויות מנהלתיות מסוימות:
בקוימברה התגוררה קהילה יהודית למן ימי הביניים.
עם גירוש ספרד הכפילה או שילשה הקהילה את מספר חבריה והוקם רובע יהודי נוסף מחוץ לחומות.
בשנת 1497 הוכרחו יהודי העיר להתנצר בכפייה כשאר יהודי פורטוגל.
בשנת 1500 מנתה אוכלוסיית העיר כ-5,000 נפש ומעריכים שמספר הנוצרים החדשים היה כעשירית.
אחד הסוחרים הידועים בקהילה היה פרנאאו לורנסו, אבי משפחת קוריאל.
אמו הייתה כנראה אביגיל קוריאל דה גיומר דה קוסטא, ואביו היה כנראה אציל פורטוגלי-ויזיגוטי, ז'רונימו דה סאלדאניה ובובדילה.
לורנסו נבחר ב-1533 כנציג סוחרי קוימברה בוועדת השומה העירונית לענייני מיסים.
נכדו של לורנסו היה האח הדומיניקני פרנציסקו דה ויקטוריה, שהתמנה לבישוף של טוקומן, ארגנטינה – המשרה הבכירה ביותר בהיררכיה הקתולית שאליה הגיע נוצרי-חדש פורטוגלי במאות ה-16 וה-17. דה ויקטוריה הוא שהכניס את גידול ועיבוד הסוכר לארגנטינה.
קוינוס , היה מצביא מקדוני שלקח חלק בכיבוש אסיה על ידי אלכסנדר הגדול במחצית השנייה של המאה ה-4 לפנה"ס.
היה בנו של פולמוקראטס (Polemocrates) וכנראה אחיו של קלאנדר (Cleander of Macedon).
אביהם היה איש עשיר, בעל אדמות רבות בחצי האי כלקידיקי ובעל השפעה פוליטית ניכרת במוקדון.
קוינוס היה אחד המצביאים המוכשרים והנאמנים של אלכסנדר הגדול במסעו מזרחה.
יחוסו וערכיו המקדוניים נתנו לו יתרון רב ביצירת קרבה ונגישות למלך יחסית לקצינים האחרים.
אומץ ליבו בא לידי ביטוי הן בעמידתו בראש המתנגדים להמשך מסעו של אלכסנדר מזרחה, והן בקרב כירונאה, שנערך בשנת 338 לפנה"ס.
הקרב בו צבא מוקדון הביס את צבא של אתונאים ותבאים.
ערב המסע נגד ממלכת פרס בשנת 335 לפנה"ס נישא לבתו של פרמניון, אחד מבכירי המצביאים של פיליפוס ואלכסנדר, שהיה שני בחשיבותו הצבאית לאחר המלך.
אשתו, שהייתה אלמנתו של אטאלוס (Attalus), הרתה וילדה את בנו היחיד, פרדיקס (Perdiccas) לקראת סוף שנת 333 לפנה"ס.
בן זה ירש בהמשך את אדמות אביו בחצי האי כלקידיקי.
יחידה תחת פיקודו של קוינוס הייתה הראשונה להוביל במתקפה על הטַאוּלַנטים של גְלָאוּקיאָס ליד העיר פֵּלִיוֹן (באלבניה של ימינו) בשנת 335 לפנה"ס.
בקרב גרניקוס הוצב קוינוס באגף ימין, בין הכח של פרדיקס וזה של אמינטאס (Amyntas).
אחרי הניצחון בקרב גרניקוס לא יודעים מה קרה לקוינוס עד שנשלח חזרה הבייתה מקאריה עם ה"נשואים הטריים", שנשלחו בסתיו 334 לפנה"ס על ידי אלכסנדר בחזרה למוקדון, כדי שיוכלו לבלות עם נשותיהם הטריות את החורף המתקרב.
קוינוס, נשׂוי טרי בעצמו, היה אחד המפקדים שהובילם במסע ליוון.
באביב הבא של 333 לפנה"ס, קוינוס חזר מהבלקן עם כוח לוחמים שהורכב מ-3,000 רגלים, 300 פרשים ממוקדון, 200 פרשים מתסליה ו-150 מאליס בפיקודו של אלקיאס (Alkias), והצטרף לאלכסנדר בגורדיון (Gordium).
הוא פיקד על חלק מצבא אלכסנדר, ואף הצטיין כלוחם במספר הזדמנויות.
בקרב איסוס פיקד על חטיבת הפלנקס הראשונה באגף ימין ליד המצביא ניקנור שפיקד על ההיפספיסטים אבל לא ידוע מאומה על חלקו של קוינוס בקרב זה.
בסוף המצור על צור, כוח קוינוס נחת בעיר מתוך ספינה.
כאשר היה כבר בין החומות לא היסס לטבוח במקומיים.
בקרב גאוגמלה קוינוס פיקד על אותה חטיבת פלנקס כמו בקרב איסוס.
במהלך הקרב נפצע מחץ אויב.
על פי המסורת הצבאית היוונית, המאיישים את אגף ימין זכו לעמדה מכובדת יותר.
הצטיינותו כמפקדם של הטובים ביותר מראה כי מבחינה טאקטית היה אמין, מקצוען ומבין את תורת המלחמה ולוחם אמיץ בשדה הקרב.
ייתכן והיה המנהיג של מופת המשמש כדוגמה לחייליו ומכובד מאוד כגנרל מקדוני.
מתוך פזיזותו של אלכסנדר להגיע אל פרספוליס, הוא מצא את הדרך הקצרה ביותר בהרים כאשר בכוונתו היה להיכנס לעיר מהשער הפרסי, בעוד צבא מוקדון נחסם במפרץ על ידי הצבא הפרסי, עד שנתגלה מעקף.
קוינוס ועימו עוד 3 מצביאים הופרדו מהכוח העיקרי מתוך מטרה לבנות גשר מעל נהר אראקסס (Araxes).
הפקדת אוצר המלך ניתנה לפרמניון מצביאו של כוח הרגלים הכבד.
קוינוס ליווה את אלכסנדר עד השערים הכספיים, שם הופרד עם כוח קטן לצידו על מנת להצטייד באספקה להמשך המרדף אחרי דריווש השלישי.
הידיעה על מעצר דריווש הביאה את אלכסנדר להחלטה על נטישת קוינוס מאחור.
בקרב הבא של אלכסנדר כנגד מארדיאנס (Mardianes) וסאטיבארזאנס (Satibarzanes), קוינוס כבר היה שוב תחת פיקוד המלך.
בשנת 330 לפנה"ס, במהלך המערכה בצפון איראן, קרו מספר אירועים שסיכנו את מעמדו של קוינוס.
נשמעו האשמות כי גיסו, פילוטאס, מואשם בקשירת קשר כנגד אלכסנדר.
קוינוס היה חבר במועצת המלך שהתכנסה לדון בעניין.
הוא תקף את מעשה פילוטאס והאשימו באשמת "רצח אב".
על פי החוק המקדוני, הקושר קשר כנגד המלך יוצא להורג יחד עם קרובי משפחתו.
קוינוס חרף את גיסו וקרא לעינויו ולמעשה ניסה לזכות את עצמו מכל אשמה.
הוא לבטח לא היה שייך לשונאי פילוטאס.
התוצאה הייתה כי לא רק גיסו נשפט אלא גם חמו פרמניון, שנחשד כשותף לקשר.
קוינוס נעלם לשנתיים מהמפה הפוליטית וקשה מכאן להסיק כי נענש על ידי המלך.
זמן קצר לאחר מכן, בשנת 328 לפנה"ס, אלכסנדר הוביל מערכת בזק של מצור על סוגדיאנה, בה חילק את הכוח לחמש תת-יחידות ואחת מהם תחת פיקודו של קוינוס.
על פי המקורות קוינוס גם השתתף בנשף השתייה בו חגגו את הירצחו של קלייטוס השחור.
בהמשך המסע מזרחה מצא עצמו בתפקידים גבוהים יותר תוך גילוי עצמאות רבה יותר בהמשך הקרבות.
בשנת 326 לפנה"ס, צבא אלכסנדר הגיע לנהר ההידספס (Hydaspes; כיום ג'לום בפקיסטן המודרנית).
קוינוס נשלח לאחור אל נהר האינדוס על מנת לפרוק אוניות ולשלוח את תכולתם ביבשה לעבר הידאספס.
קוינוס וצבאו הצטרפו למלך בהמשך הלחימה וחצו עמו את הנהר על מנת לחתור למגע ראשוני עם המלך ההודי פּוֹרוֹס.
קוינוס התקיף את הפרשים ההודים מאגף ימין ורדף אותם גם בעת שהם ברחו לאגף שמאל.
בהמשך הקרב קוינוס נותר מאחור להשגיח על צליחת הכוחות את הנהר ומעבר האספקה לחזית.
קוינוס הצטרף בהמשך לאלכסנדר ולאחר קרב הדמים בסאנגאלה (Sangala) והניצחון על השליט ההודי פורוס.
אלכסדר החליט להתקדם מעבר לנהר עד קצה נהר הגנגס.
אולם מאן להקשיב למחאות חייליו כי כל רצונם הוא לשוב הביתה למשפחותיהם.
קוינוס היה בעל התעוזה הראשון לעמוד בפני המלך ולהתווכח עמו על נחיצות השיבה.
קוינוס הזכיר למלך את הסבל הרב והאבדות הקשות של צבאו, את כמיהתם של חייליו לשוב לחיק משפחותיהם ולמולדתם, ואת הצורך במציאת חיילים צעירים וחדשים עבור המלך באם חפצה נפשו בהמשך הכיבושים מזרחה.
המלך אולץ לשמוע בעצתו, באומרו לחייליו "אתם היחידים שניצחתם אותי ".
זמן קצר לאחר מכן, כאשר הצבא המקדוני התחיל למעשה בנסיגה, קוינוס מת לפתע ממחלה (כנראה ממלריה) בשנת 326 לפנה"ס.
אלכסנדר הגדול ערך טקס קבורה צבאי מרהיב בנוכחות 25,000 לובשי מדים ובנה אף קבר מרשים.
אלכסנדר קונן את מות מצביאו, וצוטט כמי שאמר כי קוינוס דחק בשיבה הביתה כה חזק, כאילו הוא היחיד שנועד לראות את מולדתו שוב.
נסיבות מותו של קוינוס עוררו תמיהה וספק עקב הסמיכות וההתנגדותו הקולנית להמשך המסע מזרחה בעומדו בראש המתנגדים למלך אבל אין הוכחות אחרות שמותו נגרם שלא ממחלה.
קוּיאוויה-פּוֹמרניה (בפולנית: kujawsko-pomorskie) היא אחת משש-עשרה הווייוודות של פולין.
היא שוכנת בצפון פולין, וגובלת בצפון בווייוודה פומרניה, במזרח בווייוודות ורמיה-מזוריה ומזוביה, בדרום בווייוודה לודז', ובמערב בווייוודה פולין גדול.
לקויאוויה-פומרניה שתי ערי בירה - בידגושץ' וטורון, ערים השוכנות במרכז הווייוודה.
ערים אלו הן גם הגדולות ביותר בקויאוויה-פומרניה.
ערים גדולות נוספות הן ולוצלאווק וגרודז'ונדז.
קויאוויה-פומרניה הוא צירוף של שני מונחים: קויאוויה ופומרניה.
"פומרניה" הוא אזור ההיסטורי אשר ווייוודת קויאוויה-פומרניה שוכנת בפאתיו הדרום מזרחיים.
בפולנית מכונה אזור פומרניה Pomorze, בגרמנית Pommern, ובלטינית Pomerania.
"קויאוויה" הוא שמו של אזור היסטורי המכסה את דרומה של ווייוודת קויאוויה-פומרניה.
משמעותו ככל הנראה מבוססת על המילה הפולנית kui, אשר פירושה האפשרי הוא שטוח, עדות לפני השטח המישוריים המאפיינים את ווייוודת קויאוויה-פומרניה.
המונח כמתאר אזור בפולין מוזכר לראשונה בשנת 1136. במסגרת מסמך שהונפק על ידי האפיפיור אינוקנטיוס השני, ישנה התייחסות למקום ולשאלה מי היה אחראי עליו מטעם הכנסייה.
קויאוויה-פומרניה מהווה את חלקה הצפון מערבי של השפלה הרחבה של אזור פולין גדול.
את קויאוויה-פומרניה חוצה נהר הויסלה.
הנהר נכנס אל הווייוודה מדרום מזרח, ממזוביה השכנה.
משם הוא זורם צפונה, כאשר במרכז קויאוויה-פומרניה הוא פונה מערבה ומיד לאחר מכן מזרחה, ואז ממשיך בזרימתו צפונה.
הוויסלה מעמיק את המישור עליו יושבת קויאוויה-פומרניה, ויוצר עמק מתון לכל אורכו, עמק בו יושבת עיקר האוכלוסייה של הווייוודה.
נהר הוויסלה ממשיך מקויאוויה-פומרניה צפונה וממשיך לזרום אל תוך ווייוודת פומרניה, שם הוא נשפך אל הים הבלטי במפרץ גדנסק.
בקויאוויה-פומרניה אפשר למצוא יערות מעטים יחסית, ומרבית השטח מנוצל לצרכים חקלאיים.
הטמפרטורה השנתית הממוצעת בבידגושץ', בירת הוויווידה, היא 7.7 מעלות צלזיוס.
החודש הקר ביותר הוא דצמבר (עם טמפרטורה ממוצעת של -3.9 מעלות צלזיוס), והחודש החם ביותר הוא יולי (עם טמפרטורה ממוצעת של 18.4 מעלות צלזיוס).
הגשמים יורדים בעיקר בקיץ, כאשר כמות המשקעים השנתית הממוצעת היא 591.4 מ"מ.
בקויאוויה-פומרניה יש פארק לאומי (Park Narodowy) אחד, שמונה פארקי נוף (Park krajobrazowe) ו-95 שמורות טבע (Rezerwat przyrody).
בקויאוויה-פומרניה ישנם 52 ערים ועיירות.
בקויאוויה-פומרניה ישנם 23 מחוזות, מתוכם חמש ערים מחוזיות.
קוֹיַאִיקֶה (בספרדית: Coyhaique או Coihaique) היא עיר וקומונה בצ'ילה, בירת מחוז אייסן ופרובינציית קויאיקה.
העיר שוכנת במפגש הנהרות קויאיקה וסימפסון בחלק הצ'יליאני של פטגוניה.
עד המאה ה-19 היה אזור קויאיקה מיושב על ידי בני הטוולצ'ה (Tehuelche), הקאווסקר (Kawésqar) והצ'ונו (Chono).
באמצע המאה ה-19 הידלדלה האוכלוסייה המקומית מאוד בעקבות גורמים שונים, בהם רצח בידי הצ'יליאנים, חיסול מקורות הפרנסה שלהם ומחלות שונות.
ההתיישבות הצ'יליאנית באייסן החלה בערך באותו זמן ונמשכה בעוצמה גדולה יותר בתחילת המאה ה-20. באותו זמן החלה לפעול "החברה התעשייתית של אייסן" (Sociedad Industrial de Aysén) שהחלה לכרות את היערות באזור ובנתה בו תשתיות כהכנה להתיישבות עתידית.
ב-1927 נוצרה טריטוריית אייסן, כהכנה להקמת מחוז נפרד בתחומי הטריטוריה.
ב-1928 הורה מושל הטריטוריה לואיס מרצ'נט גונסאלס להקים התיישבות חדשה במרכזה בשם "בקדנו".
ההתיישבות, שנוסדה באופן רשמי ב-12 באוקטובר 1929, נקראה על שמו של מנואל בקדנו, איש צבא צ'יליאני שהיה ממפקדי הצבא הצ'יליאני במלחמת האוקיינוס השקט.
ב-1834 שונה השם לקויאיקה כדי למנוע בלבול עם התיישבות בעלת שם דומה במחוז אנטופגסטה בצפון צ'ילה.
מקור השם הוא בשפת טוולצ'ה, ומשמעו "מחנה הלגונה".
ההתיישבות החדשה התפתחה במהירות והפכה למרכז העירוני של חלקים גדולים מאייסן.
ב-1959 היא עקפה באוכלוסייתה את הבירה המחוזית פוארטו אייסן והפכה לגדולה במחוז.
בשנות ה-70 של המאה ה-20 המשטר הצבאי ששלט בצ'ילה באותן שנים ארגן מחדש את המחוזות בצ'ילה.
במסגרת המהלך נוצר מחוז אייסן במתכונתו הנוכחית, ובירתו הועברה מפוארטו אייסן לקויאיקה.
קויאיקה נמצאת על מסלול הקארטרה אאוסטרל, נתיב התחבורה המרכזי באזור המקשר בין העיר פוארטו מונט, בירת מחוז לוס לאגוס, ובין העיירה וייה או'היגינס בדרום אייסן.
במרחק של כ-50 קילומטרים מהמרכז העירוני של קויאיקה, אך עדיין בתחומי הקומונה, נמצא הכפר בלמסדה שבו שוכן נמל התעופה בלמסדה, המשרת את כלל המחוז.
קוינוס היה המלך השני של מוקדון, בנו של קרנוס.
שלט במהלך המאה ה-8 לפנה"ס, אולם יש המפקפקים בקיומו ההיסטורי.
קוינוס היה בנו של מלך מוקדון הראשון קרנוס.
הוא היה נצר למשפחה מיתולוגית למחצה שהתייחסה על הרקולס.
על פי המקורות, סבו היה אריסטודמידס טיראן ארגוס ודודו היה פיידון.
כיום מקובל להאמין ששניהם דמויות מיתולוגיות ולא היסטוריות.
על פי אוסביוס מקיסריה, קוינוס ירש את אביו כמלך מוקדון, ושלט 28 שנים.
לא נמצאו הוכחות היסטוריות לקיומו של קוינוס, וגם לא לקיומם של אביו ובנו.
המלך המוקדוני הראשון שנחשב להיסטורי לחלוטין הוא פרדיקס הראשון.
קוימבטור (בהינדי: कोयंबतूर, בטמילית: கோயம்புத்தூர், במליאלאם: കോയമ്പത്തൂർ, בגוג'ראטית: કોઇમ્બતુર, בקאנדה: ಕೊಯಂಬತ್ತೂರು, במרטהי: कोइंबतूर, בסנסקריט: कोयम्बत्तूरु, בטלוגו: కోయంబత్తూరు) היא עיר גדולה בהודו.
העיר נמצאת במחוז קוימבטור שבמדינת טמיל נאדו, בחלק הדרומי של המדינה, ק"מ מדרום לבירה ניו דלהי.
קוימבטור ממוקמת מטרים מעל פני הים ומספר התושבים בעיר הוא .
יישנם בסך הכל 1,461,139 מיליון תושבים באזור קוימבטור רבתי.
פני השטח באזור קוימבטור הם שטוחים.
הנקודה הגבוהה ביותר בקרבת העיר נמצאת בגובה מטרים מעל פני הים, ק"מ צפונית-מערבית לקוימבטור.
האזור שמשתרע מסביב לקוימבטור מאופיין בצפיפות אוכלוסייה גבוהה, עם תושבים לקמ"ר.
קוימבטור הוא היישוב הגדול ביותר באזור.
האזור סביב קוימבטור מורכב ברובו מאדמות חקלאיות.
הטמפרטורה הממוצעת השנתית באזור היא מעלות צלזיוס.
החודש החם ביותר הוא מרץ, כאשר באותו החודש הטמפרטורה הממוצעת היא מעלות צלזיוס, והחודש הקר ביותר בשנה הוא נובמבר, כאשר באותו החודש הטמפרטורה הממועצת היא מעלות צלזיוס.
כמות המשקעים השנתית הממוצעת היא מילימטרים.
החודש הגשום ביותר בשנה הוא אוקטובר, כאשר ממוצע המשקעים בחודש זה הוא מ"מ והחודש היבש ביותר בשנה הוא ינואר, כאשר ממוצע המשקעים בחודש זה הוא .
ענפי התעשייה העיקריים בעיר - תעשיית הטקסטיל, מכונות טקסטיל, מטחנות אלקטרוניות, משאבות מוטוריות, סריגים, ותכשיטים.
קויט טומה (באסטונית: Koit Toome; נולד ב-3 בינואר 1979) הוא זמר ושחקן אסטוני.
ייצג את אסטוניה פעמיים באירוויזיון - ב-1998, שם סיים מקום 12 וב-2017, שם לא העפיל מחצי הגמר.
טומה נולד בטאלין והוא אחיינו של ראש ממשלת אסטוניה לשעבר אינדרק טומה.
ב-1994 התגלה על ידי מפיק בעת שלמד בבית ספר למוזיקה, הוא תכנן בתחילה שטומה ייפתח בקריירת סולו אך לאחר מכן החליט כי הוא משתלב באופן הרמוני ביחד עם סירלי היוס הלמד איתו באותו בית ספר, והם התמזגו ביחד כצמד "Code One", הם זכו להצלחה אך התפרקו לאחר שנה.
ב-1998 ייצג את אסטוניה באירוויזיון עם השיר "Mere lapsed" אשר הגיע למקום ה-12, באותה שנה גם הוציא את אלבומו הראשון.
ב-2007 זכה בתוכנית הריאליטי "Tantsud tähtedega" , הגרסה האסטונית של לרקוד עם כוכבים.
ב-2017 שוב ייצג את אסטוניה באירוויזיון בדואט עם הזמרת לאורה פלדברה עם השיר "Verona", ולא הצליח להעפיל מחצי הגמר.
הוא דיבב בהפקת הדיבוב האסטונית של הסרט מכוניות.
הוא שיחק גם במספר מחזות זמר בתיאטרון וביניהם מיס סייגון וסיפור הפרברים.
אזור קויוט ביוטס הוא אזור בו נגלית אבן חול נאוואחו מתקופת היורה בצורה של שיכוב צולב בשל שחיקה רוחית.
האזור הוא חלק מקניון פאריה, ונהר הפאריה זורם בסמוך אליו.
האזור מנוהל על ידי לשכת ניהול הקרקעות של ארצות הברית, ונמצא בין יוטה ואריזונה, מדרום לכביש 89, בין הערים קנאב ופייג'.
האזור מחולק לשניים: צפון קויוט ביוטס ודרום קויוט ביוטס.
צבעם של אבני החול נאוואחו משתנה ברחבי הקויוט ביוטס בשל ריכוז תחמוצת ברזל שגורם לשינוי בפיגמנטים.
האזור כולל גם אזורים גדולים ובהם סחיפה משמעותית ורחבה של סלעי משקע בצורה גלית, בדומה לצורת המבנה של דיונות.
מסלול הדינוזאור הוא אזור המתפרס על פני כשלושה קילומטרים רבועים הממוקם בקויוט ביוטס.
בשטח המסלול נמצאים כ-1,000 עקבות רגליים של דינוזאורים.
תארוך העקבות הוא מלפני כ-190 מיליון שנים.
העקבות שייכים לדינוזאורים דמויי זאורופודים ולעוד שלושה סוגי דינוזאורים נוספים.
קוינבייס גלובל בע"מ היא חברה אמריקאית למסחר במטבעות מבוזרים שנוסדה ב-2012 על ידי בריאן ארמסטרונג ופרד אירסם.
במרץ 2021 הפכה לבורסה המבוזרת הגדולה ביותר בארצות הברית ובאפריל אותה שנה החלה להיסחר באופן ישיר בנאסד"ק.
החברה אינה פועלת מתוך מטה מאורגן ומתנהלת בצורת עבודה מרחוק.
קוינבייס נוסדה ביוני 2012 על ידי איש העסקים ומהנדס התוכנה בריאן ארמסטרונג, לאחר שנרשם לאקסלרטור "Y Combinator" וקיבל תמריץ בגובה מאה וחמישים אלף דולר.
פרד אירסם, סוחר בגולדמן זקס לשעבר, הצטרף אליו מאוחר יותר.
בן ריבס, מהנדס בריטי ושותף בחברת הביזור בלוקצ'יין דוט קום, היה אמור להצטרף לצוות המייסדים אולם דרכיהם נפרדו בשל מחלוקות מקצועיות בינו לבין ארמסטרונג בנוגע לתכנון הארנק הקריפטוגרפי של החברה.
שמה של החברה נגזר מתוך השיטה שלפיה עובדות עסקאותיה, קרי דרך הכנסת מטבעות מבוזרים לסירקולציה על ידי שימוש במערכת הוכחת עבודה.
ב-12 באוקטובר 2012 השיקה החברה לראשונה שירות המאפשר ללקוחותיה לקנות ולמכור מטבעות מבוזרים באמצעות העברות בנקאיות.
במאי 2013 קיבלה החברה סכום כספי בסך חמישה מיליון דולרים מידי חברת ההשקעות יוניון סקוור ונטורס ביוזמתו של מייסדה, איש העסקים פרד וילסון.
בדצמבר קיבלה השקעה נוספת בגובה עשרים וחמישה מיליון דולרים מידי החברות יוניון סקוור ונטורס, אנדריסן הורוביץ, וריביט קפיטל.